SET ปิดลบ 8 จุด กังวล “ล็อกดาวน์” หลังยอดติดเชื้อพุ่งต่อ-กนง.หั่นคาดการณ์ GDP ปี 64
SET ปิดลบ 8 จุด กังวล “ล็อกดาวน์” หลังยอดติดเชื้อพุ่งต่อ-กนง.หั่นคาดการณ์ GDP ปี 64
23 ธ.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,416.02 จุด ลดลง 8.37 จุด (-0.59%) มูลค่าการซื้อขาย 89,556.24 ล้านบาท
10 หุ้นกดดัชนีวันนี้

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยวันนี้ผันผวนมากจากความกังวลการล็อกดาวน์ในประเทศที่อาจจะเกิดขึ้นได้ ซึ่งศูนย์บริหารสถานการณ์โควิด-19 (ศบค.) ชุดใหญ่จะประชุมกันพรุ่งนี้ อีกทั้งผิดหวังผลการประชุมคณะกรรมการนโยบายการเงิน (กนง.) ไม่เห็นสัญญาณการผ่อนคลายนโยบายเพิ่มเติม แต่เชื่อมีลุ้นลดดอกเบี้ยในการประชุมรอบหน้า ซึ่งน่าจะเป็นผลดีต่อเศรษฐกิจมากกว่า
นอกจากนี้ กนง.ยังปรับคาดการณ์การขยายตัวทางเศรษฐกิจ (GDP) ของปี 64 ลดลงมาอยู่ที่ 3.2% จากเดิม 3.6% จากการมองว่าภาคการลงทุน และภาคท่องเที่ยวน่าจะฟื้นตัวช้า
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบ
แนวโน้มการลงทุนในวันพรุ่งนี้ (24 ธ.ค.) นายกรภัทร กล่าวว่า ทิศทางตลาดฯขึ้นอยู่กับมาตรการของรัฐที่จะสกัดการแพร่ระบาดของเชื้อไวรัสโควิด-19 รอบใหม่ ถ้าใช้มาตรการรุนแรงก็มีโอกาสที่ดัชนีฯจะถูกกระแทกลงไปแถว 1,350-1,300 จุดได้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 4,968.61 ล้านบาท ปิดที่ 40.25 บาท ลดลง 1.00 บาท
DELTA มูลค่าการซื้อขาย 4,227.58 ล้านบาท ปิดที่ 420.00 บาท เพิ่มขึ้น 42.00 บาท
CPF มูลค่าการซื้อขาย 3,158.47 ล้านบาท ปิดที่ 26.75 บาท เพิ่มขึ้น 0.75 บาท
BANPU มูลค่าการซื้อขาย 2,699.90 ล้านบาท ปิดที่ 10.80 บาท เพิ่มขึ้น 0.20 บาท
CPALL มูลค่าการซื้อขาย 2,593.14 ล้านบาท ปิดที่ 58.75 บาท ลดลง 1.00 บาท